b'\n_START_ARTICLE_\nTaketti\n_START_SECTION_\nMaantieto\n_START_PARAGRAPH_\nJ\xc3\xa4rvi on 800 metri\xc3\xa4 pitk\xc3\xa4, 250 metri\xc3\xa4 leve\xc3\xa4 ja sen pinta-ala on 16 hehtaaria. Se sijaitsee Ulvaanharjun jatkella pieness\xc3\xa4 notkossa, jonka etel\xc3\xa4rinteiss\xc3\xa4 on soistuvaa mets\xc3\xa4maata. Vain j\xc3\xa4rven l\xc3\xa4nsip\xc3\xa4\xc3\xa4ss\xc3\xa4 on rannan l\xc3\xa4heisyydess\xc3\xa4 peltomaata. J\xc3\xa4rveen laskee tulo-ojina muutama mets\xc3\xa4oja ja j\xc3\xa4rven it\xc3\xa4p\xc3\xa4\xc3\xa4ss\xc3\xa4 sijaitsee luusua, josta l\xc3\xa4hteen kilometrin pituinen laskuoja S\xc3\xa4rkij\xc3\xa4rveen. Rantaviivaa on 2,2 kilometri\xc3\xa4 ja rannan tuntumaan on rakennettu 11 vapaa-ajan asuntoa ja kaksi kiinte\xc3\xa4\xc3\xa4 tilaa. Niille johtaa tiet S\xc3\xa4rkij\xc3\xa4rven kyl\xc3\xa4st\xc3\xa4 tai etel\xc3\xa4n suunnalta H\xc3\xa4meenkankaantielt\xc3\xa4 eli yhdystielt\xc3\xa4 13087. J\xc3\xa4rven etel\xc3\xa4puolella sijaitsee H\xc3\xa4meenkyr\xc3\xb6n lentokentt\xc3\xa4.\n_START_SECTION_\nHistoriaa\n_START_PARAGRAPH_\nH\xc3\xa4meenkyr\xc3\xb6n pit\xc3\xa4j\xc3\xa4nkartan mukaan j\xc3\xa4rvi oli 1840-luvulla asumaton, mutta sen rannalta oli raivattu yksi niitty. Sen mini kirjoitettiin kartassa Taketinj\xc3\xa4rvi.'